Asistentă medicală: "Pentru mine vaccinul înseamnă foarte mult. Lucrez zilnic cu oameni infectați cu Covid. Le văd suferința".
România începe mâine campania de vaccinare. Cei din linia întâi sunt primii vaccinați. Elena Stroescu, asistentă la Victor Babeș, spune că vaccinul vine acum ca o salvare.
Cei din linia întâi, cei din sistemul medical, sunt primii vaccinați. Ei sunt eroii care au luptat zi și noapte de la începutul pandemiei.Au avut și au de a face cu zeci de oameni infectați, au suportat lipsa de echipamente de protecție, au suportat condițiile precare din sistemul medical și totuși, luptă în continuare.Mâine medicii sunt pregătiți mai mult decât oricând să se vaccineze.Elena Stroescu, asistentă la Victor Babeș, spune că vaccinul vine acum ca o salvare: "Pentru mine vaccinul înseamnă foarte mult. Gândiți-vă că eu lucrez zilnic cu oameni infectați cu Covid. Le văd suferința, văd colege care s-au reinfectat și din această cauză vaccinul vine acum ca o salvare".